**ROMÂNIA**

**JUDEŢUL ARAD**

**COMUNA ŞILINDIA**

Şilindia, nr.384, cod 317330 tel.0257/372700,0257/372701,Fax 0257/372703 e-mail: primariasilindia@gmail

**CONSILIUL LOCAL**

**H O T Ă R Â R E A Nr. 88**

Din 19 decembrie 2024

Privind aprobarea Devizului General actualizat și a Indicatorilor tehnico-economici pentru obiectivul de investiție:

**„** **Înfiinţare reţea de alimentare cu apă în comuna Şilindia, judeţul Arad”**

Consiliul Local al Comunei Silindia, întrunit în ședință ordinară din data de 19 decembrie 2024;

Examinând proiectul de hotărâre iniţiat de primarul Comunei Silindia privind aprobarea devizului general actualizat al obiectivului de investiţii “**Înfiinţare reţea de alimentare cu apă în comuna Şilindia, judeţul Arad**” finanţat in cadrul Programului Național de Dezvoltare Locală - P.N.D.L;

* Prevederilor art. 10 alin.(6) din HG nr. 907.2016 privind etapele de elaborare și

conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;

* Prevederilor Legii nr. 273/2006 privind finantele publice locale, cu modificarile

si completarile ulterioare si ale Legii nr. 287 / 2009 privind Codul civil, republicata, cu modificarile si completarile ulterioare, referitoare la contracte sau conventii;

* Ordonantei de Urgenta nr. 105/2023, privind instituirea unor masuri pentru

derularea Programului National de Dezvoltare Locala si a Programului National de Investitii “Anghel Saligny”;

* prevederile Ordonantei de Urgenta nr. 93/2021, privind instituirea unor măsuri

pentru derularea Programului național de dezvoltare locală etapa a II-a și pentru modificarea art. IV alin. (1) din Ordonanța de urgență a Guvernului nr. 6/2017 pentru modificarea și completarea unor acte normative, precum și pentru stabilirea unor măsuri privind realizarea investițiilor finanțate din fonduri publice;

**În temeiul:**

* art. 129 alin. (2), lit. b), alin.(4) lit. d) şi art. 133, alin.(1), art. 134 alin.(1), lit. a),

art. 137 alin.(1), si art. 139 alin.(1), art. 196 alin.(1), lit. a) si art. 243 alin.(1), lit. a) din OUG nr. 57/2019 privind Codul Administrativ, cu modificările și completările ulterioare, adoptă următoarea,

-Referatul de aprobare al primarului comunei Şilindia,

-Numărul de ...voturi „ pentru” ...„abțineri”...„împotrivă” al consilierilor din total de 9 ;

-Avizul favorabil al comisiei de specialitate ;

În temeiul art. 139 alin.(1) şi art. 196 alin.1 lit.a din O.U.G nr. 57/2019 privind Codul

Administrativ ,

**HOTĂRÂȘTE:**

**Art. 1.** Se aprobă actualizarea Devizului General al obiectivului de investitii “**Înfiinţare reţea de alimentare cu apă în comuna Şilindia, judeţul Arad**”, finantat in cadrul Programului National de Dezvoltare Locala – P.N.D.L., care face parte integranta din prezenta hotarare (Anexa 1), ca urmare a finalizarii lucrarilor de executie, reprezentand noua valoare aferenta serviciilor / lucrarilor ce se finanteaza de la bugetul de stat si bigetul local, dupa cum urmeaza:

* Valoarea totala a investitie: 8.121.866,01 lei cu tot cu TVA, din care:
  + Bugetul Local: 403.080,51 lei inclusiv TVA;
  + Bugetul de Stat: 7.718.785,50 lei inclusiv TVA;
  + Valoarea C+M: 5.658.750,65 lei inclusiv TVA;

**Art. 2**. Se actualizează indicatorii tehnico-economici pentru obiectivul de investiție „ **Înfiinţare reţea de alimentare cu apă în comuna Şilindia, judeţul Arad**” potrivit Anexei nr. 2, care face parte integrantă din prezenta hotărâre.

**Art. 3**. Se aprobă valoarea finala a finanțării din bugetul local in cuantu de 410.716,81 lei, pentru categoriile de cheltuieli care nu se finanțează de la bugetul de stat prin Programul Național de Dezvoltare Locală, aferente obiectivului de investiții „ **Înfiinţare reţea de alimentare cu apă în comuna Şilindia, judeţul Arad**”.

**Art. 4**. Prezenta hotărâre va fi comunicată celor interesați precum și Instituției Prefectului județului Arad prin grija secretarului general al unității administrativ-teritoriale.

**Art. 5.** Cu ducerea la indeplinire a prezentei si pentru semnarea documentelor necesare investitie, se incredinteaza primarul Comunei Silindia, prin compartimentele de specialitate din cadrul aparatului propriu.

**PREŞEDINTE DE ŞEDINŢĂ,**

Petac Ribana-Alina-Giana

**Contrasemnează,**

SECRETAR GENERAL

**Iercoşan Silvia**